Na osnovu člana 41. i čl. 48 i čl.99. Zakona o sportu ( „Sl.list CG“ br.44/2018 ) i člana 23. Statuta saveza sportsko ribolovnih organizacija Crne Gore, Skupština Saveza je na sjednici održanoj dana: 20.11.2022 godine, usvojila Pravilnik o registraciji takmičara u SSROCG.

**PRAVILNIK O REGISTRACIJI TAKMIČARA**

Član 1.

Pod pojom takmičara/ - sportiste podrazumijeva se lice koje se priprema za sportska takmičenja i učestvuje u njima.

Ovim Pravilnikom utvrđuje se obavezna registracija takmičara svih kategorija i svih disciplina.

Ovim pravilnikom se utvrđuje način vođenja evidencije uslovi, postupci izdavanja, obnavljanja i oduzimanja registracije takmičara/ki u SSROCG.

Član 2.

Registracija takmičara/ki u Savez vrši se isljučivo preko klubova članica Saveza, a u skladu sa ovim Pravilnikom.

Registracija takmičara/ki se vrši od 01 januara do 01 maja tekuće godine na osnovu ovog Pravilnika pred komisijom koju obrazuje Savez.

Takmičar ima pravo nastupa u ekipnoj ili pojedinačnoj konkurenciji ukoliko je registrovan u Sportsko ribolovnom klubu koji je član SSROCG.

Samo uredno registrovani takmičari/ke imaju pravo nastupa na takmičenjima koja organizuje Nacionalni Savez i na međunarodnim takmičenjima kao što su Svjetska I Evropska prvenstva i Jadransko podunavskih kupova.

Član 3.

U Savezu se mogu registrovati kao takmičari/ke sva lica, bez obzira na pol i starost koja uživaju građanska prava i državljani su Crne Gore.

Strani državaljani i lica bez državljanstva, koja stalno borave u CG, mogu nastupati na svim javnim takmičenjima, sa istima pravima i obavezama kao i državljani CG, izuzev nastupa za reprezentaciju Crne Gore.

Na ekipnim takmičenjima za jedan Klub može biti prijavljen najviše jedan strani državljanin.

Strani državljani i lica bez državljanstva mogu se registrovati u Savez takođe preko Kluba uz odobrene Upravnog odbora SSRO Crne Gore.

Član 4.

Takmičar može biti registrovan samo za jedan klub. Dokument o registraciji je Takmičarska legitimacija, čiji obrazac propisuje i izdaje Savez.

Takmičarska legitimacija se nalazi kod takmičara. Takmičar je dužan da ovjerenu takmičarsku legitimaciju nosi / prikaže na takmičenjima.

Takmičar bez ovjerene Takmičarske legitimacije nema pravo da nastupi na takmičenju.

Danom registracije takmičar stiče pravo nastupa za Klub.

Iznos uplate za registraciju takmičara za takmičarsku sezonu određuje Upravni odbor Saveza.

Član 5.

Obrazac takmičarske legitimacije izdaje Savez, a takmičarska legitimacija je izrađena tako da ima ukupno 2 numerisane strane.

Obrazac takmičarske legitimacije ima stranu 1. za upisivanje osnovnih matičnih podataka o takmičaru, i to: Ime i prezime, jmbg, matični takmičarski broj, fotografija takmičara koja je ovjerena pečatom saveza .

Obrazac takmičarske legitimacije ima stranu 2. Za upisivanje vremenskog perioda važenja ove takmičarske legitimacije ovjernog pečatom Saveza. Svi ostali podaci se upisuju u jedinstvenu bazu podataka takmičara.

Duplikat takmičarske legitimacije se može reizdati i ta legitimacija se naplaćuje po redovnoj cijeni registracije za tu godinu, bez obzira što je Klub platio registraciju za tekuću godinu. Troškove duplikata takmičarske legitimacije plaća Klub gdje je takmičar registrovan.

Član 6.

Klub može da prijavi takmičare za nastupajuću sezonu. To ne mogu da rade pojedinci

Klub u vremenskom intervalu od 01.januara od 01.maja tekuće godine, šalje podatke u SSROCG da bi registrovao svoje takmičare svih kategorija.

Zahtjev za registraciju takmičara mlađih od 18 godina starosti mora biti ovjerena potpisom roditelja ili staratelja takmičara, i uz nju obavezno dostaviti orginalni izvod iz matične knjige rođenih.

Za svakog takmičara Klub je dužan uplatiti taksu za registraciju takmičara/ki čiji iznos za tekuću sezonu određuje Upravni odbor najkasnije do 31. januara tekuće godine.

Registracija takmičara traje jednu takmičarsku sezonu i svaku narednu sezonu takmičari obavljaju ponovnu registraciju.

Član 7.

Za Prvu registraciju takmičara (nove takmičare), Klub dostavlja Savezu popunjene i ovjerene predviđene obrasce:

* kopiju lične karte ili pasoša,
* ugovor sa takmičarem,
* dvije fotografije (4x3cm),
* dokaz o zdravstvenoj sposobnosti takmičara (kopiju) koju klub ima kod sebe u skladu sa zakonom (čl.99 st.3 i 4 Zakona o sportu)
* dokaz o uplati takse za registaciju

Član 7-a

Za produženje takmičarske legitimacije klub dostavlja za takmičara:

* zahtjev za produženje,
* ugovor sa takmičarem ukoliko je prethodni istekao,
* legitimaciju takmičara na ovjeru,
* dokaz o zdravstvenoj sposobnosti takmičara (kopiju) koju klub ima kod sebe u skladu sa zakonom (čl.99 st.3 i 4 Zakona o sportu)
* dokaz o uplati takse za produženje

Član 8.

Registrovani Takmičari ne mogu da pređu iz jednog kluba u drugi klub u toku trajanja takmičarske sezone ( 01 maja do 01.decembar tekuće godine).

Izuzetak od navedenog pravila smatra se nastup na međunarodnom takmičenju: jadransko podunavkom kupu, svetskom i evropskom klupskom prvenstvu kada Savez može dati saglasnost za ustupanje takmičara na određeno vrijeme, klubovima koji imaju pravo nastupa da ujedine svoje takmičare u cilju postizanja vrhunskog rezultata.

Ukoliko je takmičar u tekućoj godini već ovjerio registraciju za svoj klub, može promijeniti klub po završetku takmičarske sezone (mjesec januar-april naredne godine) kada je zvanični prelazni rok.

Strani državljanin koji žele da promijene klub po završetku takmičarske sezone, mogu se registrovati za drugi domaći klub na osnovu odredaba ovog Pravilnika pod istim kriterijumima kao i domaći takmičari.

Član 9.

Takmičar koji želi da pređe u drugi klub uz zahtjev za registraciju prilaže novu kopiju članske karte takmičara, ovjerenu od novog kluba za koji će takmičar nastupati, ispisnicu iz kluba za koji je do tada nastupao ako je ugovor između kluba I takmičara zaključen na duži vremenski period, kao i sve ostalo navedeno u čl 5 ovog Pravilnika.

Komisija za registraciju u roku od 15 dana od dana dostavljanja zahtjeva za registraciju dostavlja bivšem klubu obavještenje o promjeni članstva.

Prigovor sa obrazloženjem na ovo obavještenje dozvoljen je u roku od 8 dana od dana prijema istoga uz uplatu takse koju propisuje UO Saveza.

Ukoliko klub ne dostavi prigovor u navedenom roku, smatraće se da nema smetnji za registraciju takmičara u novi klub.

Član 10.

Registracija/ licenciranje takmičara može se poništiti u sljedećim slučajevima:

* Ako se posle regisracije utvrdi da je postojao razlog koji je smetnja registraciji;
* Ako je prilikom prijave takmičara za registraciju prikriven podatak da je ranije bio takmičar nekog drugog kluba;
* Ako su podnijeti netačni podaci na osnovu kojih je takmičar nepravilno registrovan;
* Ako je registrovan suprotno odredbama ovoga pravilnika.

Odluku o poništenju registracije donosi Komisja Saveza za registraciju po službenoj dužnosti ili na predlog zainteresovane strane.

Član 11.

Na odluku o poništavanju registracije klub i takmičar/ka kao I ostala lica na koja se pravilnik odnosi imaju pravo prigovora Komisiji za registraciju SSRO Crne Gore.

Prigovor se podnosi u roku od 8 dana od dana prijema rešenja o poništenju registracije takmičara/ke.

Komisija za registraciju je dužna u roku od 8 dana od dana podnošenja prigovora da donese odluku o prigovoru.

Žalba na odluku Komisije iz stave 1. Ovoga člana upućuje se Upravnom odboru SSRO Crne Gore u roku od 15 dana od dana prijema odluke po porigovoru.

Odluka Upravnog odbora SSRO Crne Gore je konačna.

Član 12.

Postupak izmjena i dopuna ovog Pravilnika vrši se na način i po postupku za njegovo donošenje.

Član 13.

Tumačenje odredbi ovog pravilnika daje Upravni odbor Saveza.

Član 14.

Ovaj Pravilnik stupa na snagu danom usvajanja od strane Skupštine SSRO Crne Gore.

U Podgorici PRESJEDNIK SKUPŠTINE

Datum: 20.11.2022 Sergej Volkov